CELEX: 31996D0051
Language: da
Date: 1995-12-12 00:00:00
Title: 96/51/EF: Kommissionens beslutning af 12. december 1995 om godkendelse af Portugals program for udryddelse af Aujeszkys sygdom for 1996 og om fastsættelse af EF's tilskud (Kun den portugisiske udgave er autentisk)

Avis juridique important

|

31996D0051

96/51/EF: Kommissionens beslutning af 12. december 1995 om godkendelse af Portugals program for udryddelse af Aujeszkys sygdom for 1996 og om fastsættelse af EF's tilskud (Kun den portugisiske udgave er autentisk)  

EF-Tidende nr. L 016 af 22/01/1996 s. 0011 - 0011

KOMMISSIONENS BESLUTNING af 12. december 1995 om godkendelse af Portugals program for udryddelse af Aujeszkys sygdom for 1996 og om fastsættelse af EF's tilskud (Kun den portugisiske udgave er autentisk) (96/51/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 24, stk. 6 ogud fra følgende betragtninger:I henhold til beslutning 90/424/EØF kan der ydes EF-tilskud til udryddelse og overvågning af Aujeszkys sygdom;ved brev har Portugal forelagt et program for udryddelse af denne sygdom;programmet er blevet behandlet og har vist sig at være i overensstemmelse med Rådets beslutning 90/638/EØF af 27. november 1990 om fastsættelse af EF-kriterier for foranstaltninger til udryddelse og overvågning af en række dyresygdomme (3), ændret ved direktiv 92/65/EØF (4);dette program står på listen over programmer for udryddelse og overvågning af dyresygdomme, hvortil der kan ydes EF-tilskud i 1996, jf. Kommissionens beslutning 95/434/EF (5);på baggrund af programmets betydning for, at EF's dyresundhedsmæssige mål nås, bør EF's tilskud fastsættes til 50 % af de af Portugal afholdte udgifter, dog højst 150 000 ECU;EF's tilskud tildeles, hvis foranstaltningerne gennemføres og myndighederne sender alle de nødvendige oplysninger inden udløbet af de fastsatte frister;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1Det program for udryddelse af Aujeszkys sygdom, som Portugal har forelagt, godkendes for perioden 1. januar til 31. december 1996.Artikel 2Portugal sætter den 1. januar 1996 de nødvendige love og administrative bestemmelser i kraft for at iværksætte det program, der er nævnt i artikel 1.Artikel 31. EF's tilskud fastsættes til 50 % af udgifterne til prøver, dog højst 150 000 ECU.2. EF's tilskud tildeles:- efter at Kommissionen har fået forelagt en kvartalsrapport om programmets forløb og om de afholdte udgifter- efter at Kommissionen senest den 1. juni 1997 har fået forelagt en endelig rapport om den tekniske gennemførelse af programmet med udgiftsbilag.Artikel 4Denne beslutning er rettet til Den Portugisiske Republik.Udfærdiget i Bruxelles, den 12. december 1995.På Kommissionens vegneFranz FISCHLERMedlem af Kommissionen(1) EFT nr. L 224 af 18. 8. 1990, s. 19.(2) EFT nr. L 168 af 2. 7. 1994, s. 31.(3) EFT nr. L 347 af 12. 12. 1990, s. 27.(4) EFT nr. L 268 af 14. 9. 1992, s. 54.(5) EFT nr. L 256 af 26. 10. 1995, s. 57.